Batteriet i en plug-in hybrid lades op via et ladekabel. Den er nem at kende fra mild-hybrid, da den har et ekstra dæksel udvendigt, hvor ladestikket sidder. Opladningsmuligheden betyder, at du kan køre på ren el i en plug-in hybrid typisk op til 40-60 km.
En mild-hybrid har også et batteri, som dog er meget mindre og ikke kan lades op med kabel. Batteriet lades i stedet op ved regenerering fra bremsning og hjælper med at forbedre motorens ydeevne, så du sparer brændstof, når du skal op i fart eller accelerere hurtigt. Modsat kører en mild hybrid aldrig på ren el.